பதில்: நல்ல காரணங்களுடன் உங்கள் கேள்வியைத் தந்திருக்கிறீர்கள். நீங்கள் பிரிண்ட் ஸ்கிரீன் கொடுத்து, ஸ்கிரீன் ஷாட் எடுக்க முயற்சிக் கிறீர்கள். ஆனால் அதனை பெயிண்ட் போன்ற புரோகிராமிற்குக் கொண்டு செல்ல இயலவில்லை. இதுதான் உங்கள் பிரச்னை இல்லையா? சரி, இனி விஷயத்திற்கு வருவோம். விண்டோஸ் 8 சிஸ்டத்தில், இந்த வசதி உங்களுக்காக சற்று மேம்படுத்தப்பட்டுள்ளது. முன்பு, ஸ்கிரீன் ஷாட் எடுக்க விண்டோஸ் கீயுடன் PrtScn கீயை அழுத்தி, கிளிப் போர்டில் சேவ் செய்யப்படும் இமேஜை, பெயிண்ட் போன்ற படங்களைக் கையாளும் புரோகிராமில் பேஸ்ட் செய்து பைலாக மாற்றி, விருப்பப்படும் பார்மட்டில் சேவ் செய்தீர்கள். தற்போது இந்த வேலையை விண்டோஸ் 8 தானாகவே செய்கிறது. நீங்கள் விண்டோஸ் மற்றும் PrtScn கீயினை அழுத்தினால் போதும். திரைக் காட்சி பைலாக, My Pictures\Screenshot போல்டரில் சேவ் செய்யப்படுகிறது. இது PNG பார்மட்டில் சேவ் செய்யப்படும். உங்களுக்கு வேறு பார்மட்டில் தேவை எனில், பின்னர் மாற்றிக் கொள்ளலாம். கம்ப்யூட்டரில் சேவ் செய்யப்படும் இடத் தையும், இந்த பைலை மாற்றுவதன் மூலம் மாற்றிக் கொள்ளலாம்.